stanford-oval/wikipedia huggingface dataset:
Johannes Scotus Eriugena
Aiheesta muualla

Moran, Dermot: John Scottus Eriugena The Stanford Encyclopedia of Philosophy. The Metaphysics Research Lab. Stanford University. (englanniksi)
Turner, William: John Scotus Eriugena Catholic Encyclopedia.  1911. New York:  Robert Appleton Company. (englanniksi)
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Juri Krasnožan

| 0 | 1 | 2 |
| --- | --- | --- |

Henkilötiedot
Koko nimi: Juri Anatoljevitš Krasnožan
Syntymäaika: 7. kesäkuuta 1963 (ikä 61)
Syntymäpaikka: Naltšik, Venäjän SFNT, Neuvostoliitto
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1980–1984 1991–1994 |  PFK Spartak Naltšik  FK Etalon Baksan | 66 (1) 88 (6) |
Valmennusura
1993 1995–1997 1999 2000–2003 2004–2010 2011 2011–2012 2012–2013 2013 2014–2015 2018:  FK Etalon Baksan (apuv.)  FK Avtozaphast Baksan (apuv.)  PFK Spartak Naltšik (res.)  PFK Spartak Naltšik (apuv.)  PFK Spartak Naltšik  FK Lokomotiv Moskova  FK Anži Mahatškala  FK Kuban Krasnodar  FK Terek Groznyi  Kazakstanin maajoukkue  FK Himki
 Seurajoukkueuran tilastot kattavat vain kansalliset sarjat.
Juri Krasnožan (ven.  Юрий Анатольевич Красножан, s. 7. kesäkuuta 1963) on venäläinen jalkapallovalmentaja ja entinen puolustaja.
Ura

Krasnožanin pelaajaura jäi vaatimattomaksi. Hän aloitti vuonna 1980 PFK Spartak Naltšikissa, joka putosi hänen debyyttikautensa päätteeksi Neuvostoliiton pääsarjasta. Vuosina 1985–1990 hän oli poissa pelikentiltä palaten takaisin tositoimiin 1991 FK Etalon Baksanissa, jota edusti Venäjän alemmilla sarjatasoilla neljän vuoden ajan.
Valmennusuransa ensi askelet Krasnožan otti Baksanissa, jonka apuvalmentajana hän toimi 1993 ja 1995–1997. Vuonna 1999 hän siirtyi PFK Spartak Naltšikin organisaatioon, jossa toimi ensin reservijoukkueen valmentajana ja 2000–2003 edustusjoukkueen apulaisvalmentajana. Tammikuussa 2004 hänestä tuli Naltšikin päävalmentaja.  Debyyttikausi 1. divisioonassa oli vielä opettelua seuran jäädessä sijalle 12. Kausi 2005 oli kuitenkin menestyksekkäämpi ja seura nousi ensimmäistä kertaa Venäjän liigaan. Krasnožanin johdolla Spartak Naltšik teki nousujohteista jälkeä etenemällä Venäjän cupin puolivälieriin 2008 ja sijoittumalla kauden 2010 päätteeksi komeasti kuudenneksi.
Joulukuussa 2010 Krasnožan jätti Spartak Naltšikin ja siirtyi FK Lokomotiv Moskovan päävalmentajaksi.  Krasnožanin pesti jäi kuitenkin lyhyeksi, kun Lokomotiv erotti hänet tehtävästä jo kesäkuussa 2011. Syynä oli epäilykset Krasnožanin sekaantumisesta tuloksen järjestämiseen 27. toukokuuta FK Anži Mahatškalaa vastaan pelatussa ottelussa.
Joulukuun lopulla 2011 Krasnožan palasi valmennustehtäviin FK Anži Mahatškalan uutena päävalmentajana.  Krasnožanin pesti päättyi lyhyeen, sillä hän sai potkut jo helmikuun puolivälissä 2012. Rahakkaan seuran omistaja Suleiman Kerimov ei kertonut potkujen syytä, mutta yleisesti hänen uskotaan havittelevan päävalmentajaksi Fabio Capelloa.
Elokuun puolivälissä 2012 Krasnožanista tuli FK Kuban Krasnodarin päävalmentaja.  Krasnožanin johdolla Kuban menestyi hyvin, mutta liigan neljäs tila ei pelastanut häntä potkuilta tammikuussa 2013.  Krasnožanin ei tarvinnut olla kauaa ilman seuraa, kun liigassa kahdeksantena majaillut FK Terek Groznyi palkkasi hänet valmentajakseen.  Seura säilytti sijoituksensa Krasnožanin alaisuudessa ja hän jatkoi tehtävässään kaudella 2013/14. Syyskauden esitykset olivat perin vaatimattomia ja lopulta Krasnožan jätti putoamiskamppailuun vajonneen Terek Groznyin lokakuun lopussa 2013.
Helmikuun alussa 2014 Krasnožan aloitti Kazakstanin jalkapallomaajoukkueen päävalmentajana.  Venäläisvalmentajan pesti päättyi vuoden 2015 lopussa, kun Kazakstanin liitto ja Krasnožan eivät päässeet yksimielisyyteen jatkosta.
Helmikuussa 2018 Krasnožan palasi valmennustehtäviin FK Himkin päävalmentajana. Hän jätti kuitenkin tehtävänsä jo kauden jälkeen kesällä 2018.
Meriitit

Venäjän 1. divisioonan hopeaa: 2005
Jotuni

Jotuni voi tarkoittaa seuraavia:
Jotun , Skandinaavisen mytologian jättiläinen
Jotunheim, mytologian jättiläisten asuttama maailma
Jotunheimen, vuoristoalue Etelä-Norjassa
Jotunit eli jatulit, suomalaisten tarujen jättiläinen
Jotuni on suomen kielessä käytetty nimitys saamelaisten tarujen jättiläisille jiehtanaksille
Jotuni on myöhäisprekambrinen ajanjakso.
Jotuni on suomalainen sukunimi
Alfred Jotuni (e. Haggrén, 1878–1934), seminaarin lehtori, oppikirjojen tekijä ja kansakoulutarkastaja
Maria Jotuni (vuoteen 1906 Haggrén, vuodesta 1911 Tarkiainen, 1880–1943), kirjailija ja näytelmäkirjailija, Alfred Jotunin sisar
Pertti Jotuni (1931–2007), matemaatikko, kirjailija ja Apollo-kuulentoasiantuntija
Sakari Jotuni (1907–1941), filosofian maisteri ja suomentaja, Alfred Jotunin poika.
Sanan alkuperä

Skandinaavista alkuperää oleva sana jotuni on tarkoittanut yleensä isokokoisia hirviöitä, jättiläisiä. Sana on johdos syömistä tarkoittavasta muinaisskandinaavisesta verbistä. (vertaa: syöjätär, ahma)
Juustopunkki

| Juustopunkki |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Acarina
Ylälahko::  Acariformes
Lahko::  Astigmata
Alalahko::  Acaridia
Yläheimo::  Acaroidea
Heimo::  Acaridae
Suku::  Tyrolichus
Laji::  casei
Kaksiosainen nimi
 Tyrolichus casei  (Oudemans, 1910) 
Infobox OKNimi-testi OK: 
Juustopunkki (Tyrolichus casei) on mätäpunkkeihin (Acaridae) kuuluva punkki.
Juustopunkkia esiintyy yleisesti varastoidussa ruoassa,
pääasiassa juustossa, jyvissä ja jauhoissa. Ne tulevat toimeen myös lihassa ja kuolleessa kasvillisuuden hajotessa syntyneessä eloperäisessä aineessa. Ne kuitenkin suosivat juustoa. Juustopunkit elävät vanhassa juustossa murentaen sen jauhoksi. Juustopunkit elävät 15–18 päivää. Niiden ideaaliset olosuhteet ovat lämpötilan ollessa 23 °C ja ilmankosteuden ollessa 87 %.
Juustopunkkeja lisätään Altenburger-, Milbenkäse-, ja Mimolette-juustoihin kirpeän maun aikaansaamiseksi. Juustot, joissa juustopunkkeja esiintyy tuoksuvat minttumaiselle ja niissä on hienoa harmaata pölyä, joka koostuu punkkien tyhjistä kuorista, punkkien jäänteistä ja niiden ulosteista. Suomessa juustoissa ei sallita eläimiä eikä niiden osia , ja juustopunkki luokitellaankin täällä elintarviketuholaiseksi.
Juustopunkit voivat aiheuttaa allergista ihottumaa, dermatitista. Ne voivat altistaa astmalle ja pölyallergialle.
Ulkonäkö

Koko 0,45–0,7 mm pitkä, naaras on koirasta suurempi. Juustopunkin ruumis on valkoinen ja niiden jalat ovat ruskeat. Eri Tyroclichus-lajit erotetaan toisistaan jalkojen sukasten määrästä.
Kairon konferenssi (täsmennyssivu)

Kairon konferenssi voi viitata muun muassa seuraaviin Kairossa järjestettyihin tilaisuuksiin:
Kairon konferenssi (1921), jonka tarkoitus oli yhdenmukaistaa Ison-Britannian politiikkaa Lähi-idässä
Kairon konferenssi, jossa tapasivat Winston Churchill, Franklin Roosevelt ja  Tšiang Kai-šek
Kairon toinen konferenssi, jossa tapasivat Winston Churchill, Franklin Roosevelt ja İsmet İnönü.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kairon konferenssi”, voi hakea sivunnimihaulla, laajalla sivunnimihaulla tai tekstihaulla.
Kairon kansainväliset kirjamessut

Yleisöä ja kirjatarjontaa messuilla vuonna 2009.
Kairon kansainväliset kirjamessut ovat kirjoihin ja kirjallisuuteen keskittynyt messutapahtuma, joka järjestetään vuosittain tammikuun viimeisellä viikolla Kairossa, Egyptissä.
Kairon kirjamessut ovat arabimaiden suurimmat ja vanhimmat kirjamessut. Ensimmäiset messut pidettiin vuonna 1969, samaan aikaan Kairon perustamisen tuhatvuotisjuhlien kanssa. Tapahtumassa vierailee vuosittain noin kaksi miljoonaa kävijää, ja vuonna 2006 tapahtuma oli sekä vierailijoiden että näytteilleasettajien määrässä mitattuna maailman toiseksi suurin kirja-alan tapahtuma Frankfurtin kirjamessujen jälkeen. Messut ovat erityisen merkittävä arabiankielisen kirjallisuuden julkaisutapahtuma.
Kaj Laxén

Kaj Laxén (4. heinäkuuta 1943 Jääski – 28. kesäkuuta 2021 Arboga) oli suomalainen toimittaja ja ammattiyhdistysvaikuttaja.
Jatkosodan aikana Jääsken Ensossa syntynyt Laxén työskenteli vuonna 1965 toimittajana Svenska Demokratenissa, 1965-1966 Arbetarnas bildningsförbundin opintosohteerinä, 1966-1970 Finlands Svenska Arbetarförbundin liittosihteerinä, 1970-1973 Arbetarbladetin päätoimittajana, 1973 SDP:n lehdistösihteerinä, 1973-1980 Suomen Metallityöväen Liiton kansainvälisten asioiden sihteerinä, 1980-1990 Suomen Tukholman-suurlähetystön työvoima-avustajana ja 1990-2003 Pohjoismaiden metalliliittojen yhteistyöjärjestön Nordiska metallin pääsihteerinä. Hän kuoli kesäkuussa 2021 kesäpaikassaan Mälaren-järven Valenin saaressa.
Kai Laxénin puoliso oli Marianne Laxén.
Josef Ganz

Josef Ganz vuonna 1946.
Josef Ganz (1. kesäkuuta 1898 Budapest, Itävalta-Unkari – 26. heinäkuuta 1967 Australia) oli diplomi-insinööri ja autotekniikan pioneeri.
Perhetausta ja nuoruus

Ganz syntyi juutalaiseen perheeseen, jossa äiti oli unkarilainen ja isä saksalainen. Hänen isänsä Hugo Markus Ganz oli journalistina Frankfurter Zeitungissa. Josef Ganz kiinnostui tekniikasta jo varhaisella iällä. Perhe muutti ensin Wieniin ja sieltä Frankfurt am Mainiin 1916, missä he saivat Saksan kansalaisuuden. Josef Ganz liittyi vapaaehtoisena Saksan keisarikunnan laivastoon heinäkuussa 1916 ja osallistui ensimmäiseen maailmansotaan. Vuonna 1918 Ganz jatkoi opintojaan ja kehitti ajatuksen edullisesta, moottoripyörän hintaisesta kansanautosta.
Aiheesta muualla

Kuvia tai muita tiedostoja aiheesta Josef Ganz Wikimedia Commonsissa
Josef Ganz ja Ardie-Ganz prototyyppi vuonna 1930.
Josef Ganz ja Maikäfer -prototyyppi vuonna 1931.
Standard Superiorin ensimmäinen versio, 1933
Standard Superiorin toinen versio, 1934
Standard Superiorin esite vuodelta 1934.
Kaj Leo Johannesen

Kaj Leo Johanssen lokakuussa 2008
Kaj Leo Johannesen (s. 28. elokuuta 1964 Streymoy, Färsaaret) on färsaarelainen poliitikko, joka on nykyinen Färsaarten pääministeri ja unionipuolueen puoluejohtaja. Johannesenin pääministerin virkakausi alkoi 26. syyskuuta 2008 Jóannes Eidesgaardin koalitiohallituksen kaaduttua viikkoa aikaisemmin.
Johannesen on entinen jalkapalloilija; hän toimi muun muassa maalivahtina Färsaarten jalkapallomaajoukkueessa.
Käännös suomeksi
Jöns Pentinpoika Oxenstierna

Jöns Pentinpoika Oxenstiernan sinetti.
Jöns Pentinpoika Oxenstierna (ruots. Jöns Bengtsson Oxenstierna, n. 1417 – 1467) toimi Ruotsin valtionhoitajana yhdessä Eerik Akselinpoika Tottin kanssa kuningas Kaarle Knuutinpoika Bonden ollessa syrjäytettynä vuonna 1457 ja myöhemmin yksin vuosina 1465–1467. Hän oli Uppsalan arkkipiispa, ja johti Tottin kanssa kapinaa Kaarlea vastaan 1457, joka päättyi kuningas Kristianin valtaannousuun. Hän joutui vuonna 1463 Kristianin kanssa riitoihin luvattuaan Upplannin talonpojille verohelpotuksia omin päin ja vangittiin. Jönsin tukijat aloittivat kapinan, joka johti Kristianin pakoon ja Kettil Kaarlenpojan ja myöhemmin hänen itsensä tuloon valtionhoitajaksi.
Jöns Pentinpojan vanhemmat olivat ritari Pentti Jönsinpoika Oxenstierna ja Kristina Kristiernintytär Vasa.
Aiheesta muualla

Anneli Mäkelä-Alitalo: / Oxenstierna, Jöns Bengtinpoika (K 1467) Kansallisbiografia-verkkojulkaisu (maksullinen).  23.6.2000. Helsinki:  Suomalaisen Kirjallisuuden Seura.
| 0 | 1 | 2 |
| --- | --- | --- |
| Edeltäjä: Kaarle Knuutinpoika Bonde | Ruotsin valtionhoitaja 1457 yhdessä Eerik Akselinpoika Tottin kanssa | Seuraaja: Kristian |
| 0 | 1 | 2 |
| --- | --- | --- |
| Edeltäjä: Kettil Kaarlenpoika Vaasa | Ruotsin valtionhoitaja 1465–1467 | Seuraaja: Eerik Akselinpoika Tott |
| 0 | 1 | 2 |
| --- | --- | --- |
| Edeltäjä: Nicolaus Ragvaldi | Uppsalan arkkipiispa 1448–1467 | Seuraaja: Jakob Ulfsson |
Haapajärvi (Kangasniemi)

| Haapajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°55′13″N, 26°27′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Tuhkajoki Haapalampeen
Järvinumero:  14.925.1.002
Mittaustietoja
Pinnankorkeus:  97 m  
Pituus:  6,23 km  
Leveys:  3,18 km  
Rantaviiva:  34,6642 km  
Pinta-ala:  4,03128 km²  
Tilavuus:  0,0346806 km³  
Keskisyvyys:  8,6 m  
Suurin syvyys:  45,52 m  
Saaria:  31 
 fiHaapajärvi 
Haapajärvi on paikoin syvä järvi Kangasniemen lounaisosassa Etelä-Savon maakunnassa. Sen pinta-ala on neljä neliökilometriä. Etäisyys Mikkelistä on 49 kilometriä luoteeseen ja Jyväskylästä 50 kilometriä kaakkoon.
Maantiede

Haapajärven polveilevan rantaviivan pituus on 34 659 metriä. Järven lounaisosan Myllylahti sijaitsee erillään pääaltaasta, sinne on yhteys Kurjensalmen kautta. Myllylahden etelärannalta on yli kuusi kilometriä järven koillisosan Tintonlahden pohjoisrannalle. Noin kolmasosa Haapajärvestä on vähintään 10 metriä syvä ja kymmenesosa vähintään 20 metriä syvä. Järven pohja on kumpuilevaa, joten syvät alueet ja matalikot sijaitsevat paikoin rinta rinnan. Länsirannan Pyynnönniemen itäpuolelta alkaa verraten yhtenäinen syvä vyöhyke, joka kulkee koilliseen järven itärannan myötäisesti. Vyöhykkeen eteläosassa on järven syvin kohta, 45 metriä , josta noin sata metriä itään sijaitsee matala vesialue, jonka sisällä on kaksi saarta ja kaksi luotoa. Haapajärven lukuisat lahdet syvenevät paikoin 15–30 metriin.
Haapajärven saariluku on 31. Saarista 6 on alle aarin laajuisia. Noin viisihehtaarinen Iso Reivinsaari on järven ainoa yli hehtaarin laajuinen saari. Kivisaari, Saesaari ja Kokkosaari ovat seuraavaksi laajimmat.
Haapajärven rannat ovat peltoaukeiden täplittämää metsämaata. Pientaloja on harvakseltaan.
Haapajärvi laskee järven luoteisosan Koitinlahdesta noin puolen kilometrin pituista Tuhkajokea Haapalampeen (96,8 metriä mpy), joka laskee Puulan Haapaselkään (94,7 metriä mpy).
Haapajärven vesitilavuus on 34 681 000 kuutiometriä.
Vesistösuhteita

Haapajärvi (14.925.1.002) kuuluu Haapajärven valuma-alueeseen (14.925), joka on kolmannen jakovaiheen vesistö Kymijoen vesistössä (14). Toinen jakovaihe on Puulaveden alue (14.92) ja ensimmäinen on Mäntyharjun reitin valuma-alue (14.9). Haapajärvi on Haapajärven valuma-alueen laajin vakavesi ja ainoa, jonka pinta-ala on yli neliökilometrin. Seuraavaksi laajimmat ovat Läpisyösti ja Haapalampi. Alueeseen kuuluu myös seitsemän muuta vakavettä.
Kangasniemen Haapajärvi on viidenneksi laajin Suomen 38:sta Haapajärvestä.
Kagera

| Kagera |
| --- | --- |
 Rusumon putous
Alkulähde:  Burundin vuoristo
Laskupaikka:  Victoriajärvi
Maat:   Burundi  Ruanda  Tansania  Uganda
Pituus:  400 km

Kagera on joki Afrikassa. Se on 400 kilometriä pitkä. Sen lähteet ovat Burundin vuoristossa, ja se laskee Victorianjärveen. Niinpä Kagera on yksi Valkoisen Niilin lähteistä.
Kagera on rajajoki alueella, jolla on käyty useita verisiä sotia. Se kulkee pitkin Ruandan ja Tansanian sekä Tansanian ja Ugandan välistä rajaa. Ruandassa jokea kutsutaan nimellä Akagera, ja se on antanut nimensä Akageran kansallispuistolle.
Aiheesta muualla

Kuvia tai muita tiedostoja aiheesta Kagera Wikimedia Commonsissa
Karamzininranta

| Karamzininranta> Karamzins strand |
| --- | --- |
 Karamzininranta ja Finlandia-talo.
Kaupunki:  Helsinki
Tieluokka:  kevyen liikenteen katu
Pituus:  295,2 m
Alkupiste:  Töölönlahdenkatu
Päätepiste:  Töölönlahti (295,2 m)
Päällyste:  asfaltti
Katso myös:  Karamzininranta Commonsissa
Karamzininranta (ruots. Karamzins strand) on noin 300 metriä pitkä kevyen liikenteen väylä Helsingissä. Se risteää Töölönlahdenkadusta pohjoiseen, kulkee Finlandia-talon ohi ja päättyy Töölönlahteen. Karamzininranta rajaa Etu-Töölön ja Kluuvin kaupunginosat. Väylän itäpuolella sijaitsee Töölönlahden puisto.
Katu on nimetty Aurora Karamzinin mukaan. Hänen mukaansa on nimetty Helsingissä myös Aurorankatu, Auroransilta ja Auroran sairaala.
Aiheesta muualla

Kuvia tai muita tiedostoja aiheesta Karamzininranta Wikimedia Commonsissa
Julia McKenzie

| Julia McKenzie |
| --- | --- |
 Julia McKenzie vuonna 2006.
Henkilötiedot
Syntynyt: 17. helmikuuta 1941 (ikä 83) Enfield, Middlesex, Englanti, Iso-Britannia
Ammatti:   Näyttelijä  Laulaja  Juontaja  Teatteriohjaaja  Manageri  Tuottaja 
Arvonimi: CBE
Siviilisääty:  Leski
Puoliso:  Jerry Harte (vih. 1971; k. 2018)
Muut tiedot
Aktiivisena:  1966–
Julia Kathleen Nancy McKenzie (s. 17. helmikuuta 1941 Enfield, Middlesex, Englanti, Iso-Britannia) CBE on englantilainen näyttelijä, laulaja, juontaja ja teatteriohjaaja. Hänet tunnetaan muun muassa Neiti Marple -televisiosarjasta, jossa hän näytteli Neiti Marplea Geraldine McEwanin jälkeen.
Kamehameha-päivä

| Kamehameha-päivä> King Kamehameha I Day |
| --- | --- |
 Kamehamehan patsas kukitettuna juhlapäivän kunniaksi
Valtio:   Havaiji
Vietetään:  11. kesäkuuta
Järjestämistiheys:  vuosittain
Ensimmäisen kerran:  1872
Liittyy:  Havaijin kuningaskunnan yhdistyminen
Kamehameha-päivä (engl. King Kamehameha I Day) on havaijilainen juhlapäivä, jota vietetään vuosittain 11. kesäkuuta. Päivänä kunnioitetaan Kamehameha Suurta, joka yhdisti Havaijin saaret yhdeksi yhtenäiseksi kuningaskunnaksi. Mikäli 11. kesäkuuta osuu viikonlopulle, sitä lähimpänä oleva arkipäivä on yleinen vapaapäivä.
Juhlapäivää vietettiin ensimmäisen kerran vuonna 1872 ja sen pani alulle Kamehameha Suuren lapsenlapsi kuningas Kamehameha V:n käskystä. Aluksi havaijilaiset olisivat halunneet juhlia Kamehameha V:n urotekoja tämän syntymäpäivänä 11. joulukuuta. Kamehameha V kuitenkin kieltäytyi tästä ja määräsi Kamehameha-päivän pidettäväksi niin kauakana omasta syntymäpäivästään kuin mahdollista, minkä vuoksi päivää juhlitaan nykyisin 11. kesäkuuta.
Päivää juhlitaan mm. järjestämällä paraateja ja konsertteja.
Kagisho Dikgacoi

| 0 | 1 | 2 |
| --- | --- | --- |

Henkilötiedot
Koko nimi: Kagisho Evidence Dikgacoi
Syntymäaika: 24. marraskuuta 1984 (ikä 39)
Syntymäpaikka: Brandfort, Etelä-Afrikka
Pelipaikka: puolustava keskikenttäpelaaja
Pituus: 180 cm
Seura
Seura: Fulham
Pelinumero: 34
Junioriseurat
: Cardiff Spurs
Seurat
| Vuodet | Seura | O (M) |
| 2005 2005–2009 2009– | Bloemfontein Young Tigers Golden Arrows Fulham | 10 (0) 82 (8) 12 (0) |
Maajoukkue
| 2007– |  Etelä-Afrikka | 30 (2) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2010.  Maajoukkueuran tilastot päivitetty 25. tammikuuta 2010.
Kagisho Dikgacoi (s. 24. marraskuuta 1984 Brandfort, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Fulhamia ja kuuluu Etelä-Afrikan jalkapallomaajoukkueen vakionimiin.
Ura

Dikgacoi aloitti uransa vähäntunnettuna pelaajana Bloemfontein Young Tigersissä. Tämän jälkeen hän siirtyi Golden Arrowsiin ja oli sarjan parhaita pelaajia. Hän toimi joukkueessa jälkeenpäin myös kapteenina.
Hyvien esityksien jälkeen Fulhamin harjoitusleirillä manageri Roy Hoghson kiinnostui Dikgacoista ja hän teki vaikeuksien jälkeen seuran kanssa kaksivuotisen sopimuksen. Dikgacoin ura ei lähtenyt Valioliigassa hyvin; hän sai punaisen kortin, kun hän löi Scott Parkeria. Joulukuussa Dikgacoi pyysi hänet lainattavan muualle, koska halusi hän paikan vuoden 2010 MM-kilpailuissa.
Dikgacoi pelasi debyyttinsä Etelä-Afrikan maajoukkueessa 26. toukokuuta 2007 Mauritiusista vastaan. Hän kuuluu joukkueen vakionimiin ja on esiintynyt Etelä-Afrikan paidassa vuoden 2008 Afrikan AM-kilpailuissa sekä Maanosaliitojen cupissa 2009. Hänet valittiin myös maansa MM-kotikisoihin 2010.
Kari Numminen

Kari Numminen (s. 11. tammikuuta 1962 Turku) on suomalainen jääkiekkoilija, pelipaikaltaan hyökkääjä. Hän nousi Turun Palloseuran junioreista edustusjoukkueeseen kaudeksi 1983-1984 ja pelasi tuolla kaudella SM-liigassa 25 runkosarjaottelua ja kahdeksan pudotuspeliä. Runkosarjassa hän teki kolme maalia.
Kauden 1983–1984 jälkeen Nummisen ura jatkui Suomen toiseksi korkeimmalla sarjatasolla TuTo:n ja Forssan Palloseuran riveissä sekä kausina 1989–1991 Tanskan pääsarjassa Herlevin joukkueessa.
Kari Nurmela

Kari Kullervo Nurmela (26. toukokuuta 1933 Viipuri – 21. tammikuuta 1984 Helsinki) oli suomalainen oopperalaulaja (baritoni). Koulutukseltaan hän oli ekonomi. Hän oli pääjohtaja Ilmo Nurmelan poika.
Kari Nurmela nousi kansainväliseen maineeseen voitettuaan laulukilpailun Brysselissä vuonna 1962. Siitä lähtien hän esiintyi useilla oopperanäyttämöillä Saksassa Detmoldissa, Braunschweigissa Freiburgissa ja Stuttgartissa sekä vuosina 1970–1977 Zürichissä. Hän vieraili myös Yhdysvalloissa ja esiintyi vuodesta 1961 lähtien eräitä kertoja Suomen Kansallisoopperassa.
Kari Nurmelalla oli huomattavia rooleja useissa Giuseppe Verdin, Giacomo Puccinin ja Richard Wagnerin oopperoissa.
Kairon kansainvälinen lentoasema

Kairon kansainvälinen lentoasema (IATA: CAI, ICAO: HECA) (arab. مطار القاهرة الدولي‎) on lentoasema Kairossa Egyptissä. Lentoasema on solmukohta EgyptAirin toiminnalle. Asema sijaitsee noin 15 kilometriä Kairon keskustasta koilliseen. Lentoasemaa hallinnoi ja ylläpitää Cairo Airport Authority (CAA). Vuonna 2004 lentoasema palveli 9 534 069 matkustajaa (+14,4 % kasvua vuoteen 2003 verrattuna).
Lentoasema on Afrikan toiseksi vilkkain O. R. Tambon kansainvälisen lentoaseman jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Kairon kansainvälisen lentoaseman kotisivut (Arkistoitu – Internet Archive)
Kamehameha II

| Kamehameha II |
| --- | --- |
 Tuntemattoman taiteilijan maalaama muotokuva
 Havaijin kuningas
Valtakausi:  20.5.1819 – 14.7.1824
Edeltäjä:  Kamehameha I
Seuraaja:  Kamehameha III
Sijaishallitsija:  Kaʻahumanu

Syntynyt:  Kalaninui kua Liholiho i ke kapu ʻIolani marraskuussa 1797 Hilo, Havaiji
Kuollut:  14. heinäkuuta 1824  Lontoo, Iso-Britannia
Puoliso:  useita
Suku:  Kamehameha
Isä:  Kamehameha I
Äiti:  Keōpūolani
Uskonto:  havaijilainen uskonto
Nimikirjoitus:  
Kamehameha II (alkuperäiseltä nimeltään Kalaninui kua Liholiho i ke kapu ʻIolani, marraskuu 1797 – 14. heinäkuuta 1824) oli Havaijin kuningaskunnan toinen kuningas. Hän oli Kamehameha Suuren vanhin poika. Hänen äitinsä oli Keōpūolani, Kamehameha Suuren korkea-arvoisin vaimo.
Kun Kamehameha Suuri kuoli vuonna 1819, Liholiho vetäytyi perinteiden mukaan vuorille suruajaksi. Täältä palattuaan hän tapasi päälliköitä, jotka julistivat prinssin virallisesti kuninkaaksi. Kuninkaana Kamehameha II:lla oli hyvin vähän valtaa, sillä hänen pääministerikseen (havaijiksi kuhina nui) nimitettiin Ka‘ahumanu. Melko pian isänsä kuoleman jälkeen Kamehameha II lakkautti kapu-järjestelmän. Lisäksi hän hävitti havaijilaisten jumalien temppeleitä.
Vuonna 1820 Kamehameha II salli Uudesta-Englannista tulevien lähetyssaarnaajien saapuvan Havaijille. Kaksi vuotta myöhemmin nämä olivat oppineet havaijin kielen, kehittäneet sille kirjakielen ja julkaisseet ensimmäisen oppikirjan. Kamehameha II ei itse tahtonut kääntyä  kristinuskoon. Syitä tähän olivat väitetysti hänen halunsa pitää kaikki neljä vaimoaan ja rommi.
Helmikuussa 1824 kuningas lähti valtiovierailulle Lontooseen. Ennen tätä Kamehameha II vieraili myös hiljattain perustetussa Brasilian keisarikunnassa, jossa hän tapasi keisari Pedro I:n. Kamehameha II ja hänen vaimonsa kuolivat Lontoossa tuhkarokkoon. Uudeksi kuninkaaksi nimitettiin kuolleen kuninkaan veli Kamehameha III.